Morgan Stanley มอง ตลาดหุ้นเกิดใหม่ จะสดใสในปี 2019 นี้ - FINNOMENA
Morgan Stanley ออกบทวิเคราะห์เมื่อวันจันทร์ที่ผ่านมา มอง MSCI Emerging Markets หรือ ตลาดหุ้นเกิดใหม่ทั่วโลก จะสดใสและมีโอกาสพุ่งขึ้นไปปิดปีได้สูงถึง 8% นับจาระดับปัจจุบัน
13 มี.ค. 2562

Morgan Stanley ออกบทวิเคราะห์เมื่อวันจันทร์ที่ผ่านมา มอง MSCI Emerging Markets หรือ ตลาดหุ้นเกิดใหม่ทั่วโลก จะสดใสและมีโอกาสพุ่งขึ้นไปปิดปีได้สูงถึง 8% นับจาระดับปัจจุบัน
โดย Morgan Stanley มองว่า สหรัฐฯและจีน น่าจะหาข้อสรุปกรณีการขึ้นกำแพงภาษีได้เร็วๆนี้ ซึ่งจะทำให้บรรยากาศของการค้าโลกสดใสมากขึ้น และทำให้นักลงทุนเปิดรับความเสี่ยงในการลงทุนมากขึ้นตามไปด้วย
ซึ่งประเทศที่จะได้ผลบวกจากการกระตุ้นดังกล่าว นอกจากจีนแล้ว ก็มี อินเดีย, อินโดนีเซีย, สิงคโปร์ และ บราซิล
พร้อมยังได้กล่าวถึงราคาทองแดง (Copper) ไว้ด้วยว่า ราคาทองแดงบวกขึ้นมามากกว่า 10% นับจากเดือนมิ.ย. ปี 2018 ซึ่งจากการศึกษาของทีมวิเคราะห์ มองว่า ราคาทองแดง มีความสัมพันธ์กับผลตอบแทนของตลาดหุ้นเกิดใหม่ในระยะยาว
โดยบอกว่า หากราคาทองแดงยังคงแข็งแกร่งเช่นนี้ นักลงทุนน่าจะได้เห็นหุ้นตลาดเกิดใหม่วิ่งทะยานสดใสในปี 2019 นี้ ก็เป็นได้
ที่มา : https://www.facebook.com/MrMessengerDiary/
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: